ઘર્ષણે ચડેલ બે જૂથને છૂટા પાડવા માટે પોલીસે ગોળીબાર અને ટિયર ગેસની મદદ લીધી હતી, પોલીસના ગોળીબારમાં બે વ્યક્તિ ઇજાગ્રસ્ત થયા હોવાના પણ સમાચાર છે. તોફાને ચડેલ ટોળાએ વાહનોની તોડફોડ કરી હતી અને વાહનો સળગાવી દેવાનો પણ પ્રયત્ન થયો હતો. પોલીસ પર પથ્થરમારો પણ થયો હતો, જેમાં એક સબ-ઇન્સ્પેક્ટર અને એક હેડ કોન્સ્ટેબલને ઇજા પહોંચી હોવાનું જાણવા મળ્યું છે. તોફાનને પરિણામે મોડી રાત સુધી શહેરમાં તાણવાળી પરિસ્થિતિ સર્જાઇ હતી. પરિસ્થિતિને નિયંત્રણમાં લેવા માટે પોલીસ દ્વારા 13 વ્યક્તિઓની ધરપકડ પણ કરવામાં આવી હતી.